Estás aquí: Inicio/Sociedade/O trigo e o millo xa medran no Pradiño.\nO trigo e o millo xa medran no Pradiño.\nA sementeira tivo lugar durante a mañá nunha parcela do lugar de Loncras, en Ferreirós.\nComo xa vén sendo habitual nos últimos anos, a finca O Pradiño, de Loncras, reuniu onte a ducias de nenos e maiores de Valga para participar na sementeira, coa que se da inicio ao III Festival Interxeracional. Con esta iniciativa o Concello pretende pór en valor o seu patrimonio inmaterial e, ao mesmo tempo, recuperar algunhas das tradicións agrarias da localidade. Integrantes da asociación de maiores Axentiva, a de discapacitados Asmivalu, usuarios do Centro de Día e uns setenta nenos dos colexios de Baño e Cordeiro participaron na actividade, que contou coa animación das pandereteiras de Moldes. A recompensa tralo traballo foi unha opípara merenda a base de produtos da terra.\nAs vacas Gallarda e Roxa foron as máis madrugadoras e ás sete da mañá xa estaban na finca O Pradiño, de Loncras (Ferreirós) para comezar a tirar do arado de pao e gradar o terreo. As dúas rubias galegas atenderon as ordes do seu amo, �??o ferreiro de Senín�?�, e abriron os regos na terra e xa tiñan case todo preparado cando chegaron, arredor das once da mañá, integrantes da asociación de maiores, usuarios do Centro de Día e uns setenta escolares dos colexios de Baño e Cordeiro dispostos a sementar, pero seguindo as vellas tradicións agrícolas de Valga e sen botar man de maquinaria en ningún momento.\nOs maiores levaron a iniciativa e botáronse á leira con enerxía para ensinar aos máis mozos como se plantaban antano estes cereais. Os nenos pronto se animaron e puxeron o seu grao de area na actividade. Nesta terceira edición do Festival Interxeracional a principal novidade foi a introducción dun novo cereal: o millo. Nas dúas ocasións anteriores unicamente sementaran trigo, pero este ano os organizadores apostaron por ampliar a oferta de actividades e introducir un novo cultivo. O obxectivo é tamén recuperar parte da cultura asociada, como cantigas sobre o millo e outras composicións tradicionais.\nA algúns veciños parece que lles gustou a idea de diversificar: �??a ver se despois fan algunha empanada de millo, que che me gusta bastante máis que a de trigo�?�, comentaba unha muller. Porque o Festival Interxeracional non rematou coa sementeira, senón que nos vindeiros meses celebraranse a recolleita, a malla e a moenda dos cereais, para concluír cun serán no que se degustarán produtos pan, empanadas, doces… feitos co trigo e o millo colleitados.\nO proceso explícao unha das participantes, Albina Rodríguez, que recorda á perfección como se traballaba a terra antano: despois de estender esterco para abonar o terreo, labrábase a leira para, a continuación, �??gradar�?� a parcela. �??As vacas facían o rego e a xente tapaba a semente e aló polos meses de agosto ou setembro recollíase o trigo e atábase en monllos para estendelo ao sol e deixalo secar ata a malla�?�, lembra Albina.\nA xornada de onte estivo animada pola música e as cancións das pandereteiras de Moldes: Maruja, Olga, Nela e Esther, ás que acompañaron varias nenas do colexio Ferro Couselo. E para rematar, nada mellor que unha recompensa polo traballo ben feito en forma de merenda. Nenos e maiores �??puxéronse as botas�?� a base de chourizos, pan de millo, bolas de pan de trigo, sardiñas e queixo da terra, todo regado por viño do país.\nE así, coa barriga chea, marcharon todos do Pradiño, a onde voltarán cara finais do verán para comprobar se o trigo e o millo medraron e proceder á súa recolección. Mentras, non queda máis que agardar que a climatoloxía sexa favorable e non chova en exceso nos vindeiros meses, e tamén que os paxaros sexan respectousos coa colleita xa que, polo momento, espantallo non hai.\nArchivada en: Sociedade Etiquetada con: Concello, Diario de Arousa, festival, pandereteiras, Pontecesures, sementar, valga\nVigo psoe sar padrón BNG pp tripartito fiesta fútbol lamprea pleno festa Pontevedra Pontecesures Campaña Ulla Diario de Arousa plaza Catoira faro de vigo curso Concello protección civil Historia Maneiro Angueira río ulla iglesia obras xunta santiago a ponte Vilagarcía sábado sabariz la voz de galicia fin de semana concurso ACP tren parque correo gallego Porto n-550 valga


Masaxes para os maiores de Melide | Radiofusion - A programación das Emisoras Municipais Galegas\nMasaxes para os maiores de Melide\n08 de Xaneiro, 2009 - 12:00 h. | Publicada por Radio Arzúa\nO Concello de Melide pon en marcha diferentes actividades de saúde e lecer para os maiores. A iniciativa pretende inculcar hábitos de vida saudábles e satisfacer as demandas de lecer dun sector da poboación, segundo a concelleira de Benestar e Igualdade Casé Rodríguez.\nAs persoas interesadas deberán inscribirse no Centro de Servizos Sociais de Melide. A oferta inclue sesións de masaxes, acupuntura e un circuito termal no Balneario de Pambre (Palas de Rei). As actividades teñen carácter gratuito.\nA concelleira de Benestar e Igualdade, Casé Rodríguez, avanzou que dende xaneiro a marzo se desenvolverán sesións de masaxes, acupuntura e un circuíto termal para os maiores de Melide. Todas as actividades serán gratuítas, ainda que é preciso inscribirse no Centro de Servizos Sociais de Melide.\nO circuíto termal, tamén dirixido a socios do Centro Social, realizarase entre o 20 de xaneiro e finais de marzo, todos os martes e xoves. Para esta actividade poderán inscribirse un total de 40 persoas, que participarán no circuíto en dúas quendas de 20 cada unha, aínda que antes deberán tamén formalizar a súa inscrición no Centro Social.


Depomar, un proxecto para visibilizar o traballo das mariscadoras na protección das contornas da rede natura\nA presidenta da Deputación de Pontevedra, Carmela Silva, acompañada da presidenta de Anmupesca, Rita Míguez, da patroa maior da Pastoriza de Vilanova, María José Vales, da integrante da Agrupación Mar de Poio, Raquel Gómez, e da presidenta de Amarturmar, Nuria Novelle, presentou as accións do proxecto DepoMar, a iniciativa que puxo en marcha este ano a institución provincial en colaboración coa "Fundación Biodiversidad" para "fomentar a protección e recuperación da biodiversidade e os ecosistemas mariños en espazos da Rede Natura 2000 da provincia coa participación activa e directa das mulleres mariscadoras".\nAs accións arrancan o vindeiro luns cun audiovisual que se retransmitirá a través das redes sociais da Deputación, protagonizado por "lideresas, mulleres empoderadas do mar, pioneiras en ocupar espazos de decisión na nosa provincia e cun firme compromiso para garantir a sustentabilidade do mar".\nDepoMar desenvolverá cinco accións diferenciadas, catro de sensibilización e unha de difusión do proxecto. "Queremos, coas accións de sensibilización que integran un código de boas prácticas, un recurso audiovisual, campañas de concienciación e unha xornada técnica, visibilizar e poñer en valor o traballo feminino no mar, destacar a importancia da profesión dende o punto de vista socieconómico e medioambiental, e divulgar os espazos protexidos Rede Natura 2000 de zonas litorais da provincia", informou a presidenta.\nSobre a importancia de visibilizar o papel das mulleres no mar e a incidencia do traballo seu traballo no medio mariño incidiron as mariscadoras presentes no acto. María José Vales, patroa maior da Pastoriza, lamentou que en Galicia soamente hai seis patroas maiores e especificou as complicacións que teñen as mulleres para exercer o liderado. Rita Míguez, presidenta de Anmupesca, destacou a necesidade de impulsar un equilibrio entre o desenvolvemento económico industrial, o nivel de vida e o coidado do medio ambiente. Neste mesmo eido se pronunciou a integrante da Agrupación Mar de Poio, Raquel Gómez, e a presidenta de Amarturmar, Nuria Novelle, que fixeron fincapé na importancia de que as administracións promovan iniciativas de concienciación medioambiental para sensibilizar á cidadanía sobre a importancia da sustentabilidade.


O colexio rosado\nCrieime nunha escola de cores pastel onde nos días de inverno entrabamos polo andar baixo, esperando na entrada ata que soase aquel timbre estridente que anunciaba unha nova xornada. Se pecho os ollos, aínda sinto a friaxe daquelas mañás e o balbordo de todos ao redor. Dicía Concha Blanco, nunha das súas visitas ao Colexio de Baíñas, que subir as súas escaleiras era como ir á entrega duns grandes premios, pola súa maxestuosidade. Hai dez anos, cando eu deixei o colexio como alumna, había moitos espazos que xa non se utilizaban. Alá quedaran os días onde a demanda de nenos fixera posible a construción da escola, cando se reunían máis de tres compañías de autocares que ían cheos.\nHoxe en día, escoito que as aulas están máis baleiras, que algúns cursos xuntáronse para facer posible o aproveitamento de recursos. Fago un chamamento para que os pais e as nais da parroquia non leven os seus nenos a outros centros, que apoien a educación no rural, gratuíta e de calidade. Dunha característica desfavorable como é a baixa natalidade e os poucos fillos, aproveitemos esa atención única que fornece que as clases sexan case particulares e personalizadas ás necesidades de cada un. O nivel educativo dos nenos é cando menos excelente.\nTeño a certeza de que o CEIP Baíñas non sería o mesmo sen eses catro ou cinco mestres que levan anos e anos loitando para que continúe activo e como referente. Buscando matriculacións, incentivando a biblioteca e axudando en todo.\nSería unha mágoa que un edificio que supliu a necesidade educativa da nosa vila, non teña a relevancia e a continuidade no tempo que merece. Hai lugares que deberían conformar a memoria colectiva das nosas infancias xeración tras xeración.


Baixada da recría de raza Frisoa e suba dos becerros carniceiros en Silleda - Campo Galego\nInicio / Carne / Baixada da recría de raza Frisoa e suba dos becerros carniceiros en Silleda\nA Central Agropecuaria de Galicia rexistrou hoxe unha redución nos prezos dos animais frisóns de recría igual que no vacún maior. Nos tenreiros carniceiros a tendencia foi á alza. O porco cebado mantense sen cambios\nCampo Galego 14/07/2020 9:37 p.m.\nExemplares de vacún nunha das sesións da Central Agropecuaria de Galicia.\nA Central Agropecuaria de Galicia – Abanca, en Silleda (Pontevedra), rexistrou esta mañá unha baixada das cotizacións dos becerros de recría de raza Frisoa, mentres, nos cruces industriais algunhas categorías experimentaron subas. Nos becerros carniceiros a tendencia foi á alza e no vacún maior houbo unha redución dos prezos. Pola súa banda, as mesas de negociación do porcino acordaron manter os prezos sen cambios para o porco cebado e os leitóns quedaron sen cotización. Nos ovos producíronse subas nas sección de maior tamaño.\nEn canto á recría, no caso dos animais frisóns, os becerros de menos de 20 días foron os que acusaron a maior redución pasando a cotizarse a 67 euros logo de descontar 30 euros con respecto da semana pasada. Nos tenreiros de entre 20 e 50 días, a sección máis numerosa, o prezo medio foi de 97 euros, 24 euros por debaixo do marcado o martes anterior. Tamén os animais de máis de 50 días rexistraron unha baixada, neste caso foi de 21 euros e pasan a cotizarse a 116 euros de media.\nNos becerros de cruces industriais de menos de 20 días houbo unha baixada do prezo de 36 euros e sitúanse no 235 euros. Mentres, no resto das categorías destas razas houbo subas nas cotizacións. Así, os tenreiros de entre 20 e 50 días cotízanse a 273 euros, logo dun incremento de 27 euros. A suba dos becerros de máis de 50 días foi de 2 euros e o prezo medio de 374 euros.\nNo caso dos becerros carniceiros producíronse subas en boa parte das categorías. Os animais frisóns acadaron un prezo medio de 405 euros, logo dun incremento de 38 euros. Nos tenreiros de cruces industriais a suba foi de 5 euros no caso dos machos, que teñen un valor de 860 euros. As femias, pola contra, acusaron unha redución de 67 euros ata os 734 euros. Tamén o prezo dos 36 becerros con selo Ternera Gallega Suprema, que se contabilizaron esta mañá, foi máis baixo que a semana pasada, cotizándose a 878 euros, 37 euros por debaixo.\nO vacún maior experimentou baixadas en boa parte das categorías. Nas vacas de primeira a redución foi de 27 euros ata situarse en 1.087 euros. Os animais de segunda mantivéronse sen variacións, mentres que nas vacas de desvelle reduciuse o prezo 1 euro e quedan nos 466 euros. Os animais coa distinción Vaca e Boi de Galicia acadaron un prezo medio de 913 euros, 49 euros por encima do rexistrado na feira anterior, cando a Central acordou comezar a informar das cotizacións acadadas polos exemplares de Ternera Gallega.\nSen cambios no porco cebado\nAs mesas de cotización do porcino acordaron manter sen cambios boa parte das categorías do porco cebado e a única excepción produciuse nos animais de desvelle.\nAsí, o valor do porco selecto e o normal sitúanse a un prezo medio de 1,355 e 1,330 euros respectivamente. Os animais de Canal II atópanse a un valor de 1,727 euros por quilo. Nos porcos de desvelle rexistrouse unha baixada de 0,020 euros e o prezo medio sitúase entre 0,45 e 0,51 euros por quilo.\nNo caso dos leitóns, os integrantes da mesa acordaron que quedasen sen cotización, agardando que o mercado se estabilice, logo de varias semanas de importantes baixadas nos prezos.\nNo mercado do ovo, producíronse incrementos no valor dos de maior tamaño. De xeito que, os ovos da categoría XL pasan a cotizarse a 1,59 euros a ducia, logo dun incremento de 0,03 euros. Tamén houbo subas nos ovos da sección L que se pagan a 1,18 euros a ducia tras sumar 0,10 euros. Mentres, nas dúas categorías restantes os prezos mantéñense sen cambios. Deste xeito, os ovos da categoría M sitúanse a 1,07 euros e os de menor tamaño, os da S, a 0,92 euros a ducia. As galiñas de desvelle acadan un prezo medio de entre 0,04 e 0,12 euros por quilo.


Chega o mes de setembro ó Parque Arqueolóxico da Arte Rupestre de Campo Lameiro con novas actividades, Xincana e o Roteiro Ornitolóxico, e a ampliación do número de días das visitas guiadas: de martes a domingo (12:30 e 17:30 horas). Lembramos que durante este mes o horario de apertura é de 10:00 ás 19:00 horas.\nContinuamos con máis actividades familiares divertidas e seguras. Neste caso propoñemos unha “Xincana familiar” percorrendo todo o Parque na busca de respostas a unha serie de preguntas facilitadas pol@ monitor@. O prezo de esta actividade é de 3 euros por familia con dous horarios diferentes a escoller de martes a domingo (12:00 e 17:00 horas).\nA seguinte actividade é outro paso máis no coñecemento da flora e fauna do Parque. Teremos a ocasión de participar nun “Roteiro Ornitolóxico” da man dos expert@s de SEO Birdlife-Grupo local de Pontevedra onde coñeceremos o paxaros da Área Arqueolóxica. O prezo é de 10 euros adultos e 8 euros os nen@s, e a data o 19 de setembro ás 10:30 horas.\nA programación do 2020 foi deseñada loxicamente para cumprir as medidas de seguridade necesarias pola irrupción do Covid-19, incidindo no distanciamento social, control de aforo e medidas hixiénico-sanitarias. Por esta razón é obrigada a reserva previa de praza en todas estas actividades no teléfono 886 151 195 ou no correo reservas@paar.es.\n← NOVA DATA DE CAZADORES DE PETRÓGLIFOS\nCHEGA INVERNÍA EN OUTUBRO¡ →


OnePlus 5: todo sobre o novo “flagship killer” de OnePlus – Mallando no Android\nTras meses de rumores e ruxe – ruxes, OnePlus fixo onte oficial o OnePlus 5, que en palabras do propio fabricante viría a ser o novo “flagship killer” da compañía. Malia subir un chisco o prezo de partida con respecto aos modelos anteriores (499 euros), o fabricante non ten previsto mudar o seu modelo de negocio, apostando única e exclusivamente pola venda a través de Internet.\nA súa pantalla é de 5,5 polgadas, con resolución Full HD (1920 x 1080 píxeles, 401 ppp), relación de aspecto 16:9, curvatura 2.5D e protección Corning Gorilla Glass 5. No seu interior leva un procesador Qualcomm Snapdragon 835, de oito núcleos a 2,45 GHz e fabricado con tecnoloxía de 10 nanómetros, xunto 6 ou 8 GB de memroia RAM e 64 ou 128 GB de memoria interna.\nEn canto á conectividade, leva USB Tipo C, admite dúas tarxetas SIM e ten LTE Cat13 (até 600 Mbps). Así mesmo, dispón de lector de pegadas dixitais e NFC, o que abre a porta a todas as opcións de pago móbil. En canto á autonomía, esta vén dada por unha batería de 3300 mAh de capacidade, con carga rápida.\nUnha das apostas máis fortes de OnePlus neste novo terminal é a fotografía, cun sistema de dobre cámara posterior formado por un sensor Sony IMX398 de 16 megapíxeles e apertura f/1.7 e outro Sony IMX 250 de 20 megapíxeles e apertura f/2.6. Por outra banda, na parte dianteira do dispositivo temos outra cámara Sony, neste caso o modelo IMX 371 de 16 megapíxeles.\nO OnePlus 5 está dispoñíbel en dúas cores, Midnight Black e Slate Gray, e desde hoxe está dispoñíbel a venda anticipada. Para o público xeral ábrese o prazo de solicitudes o próximo 27 de xuño.


A UE esixe a España máis medidas para combater o paro | Consumer\nA UE esixe a España máis medidas para combater o paro\nAvoga por incrementar a flexibilidade nas empresas e mellorar a formación dos traballadores\nA Unión Europea (UE) esixe a España novas medidas para combater o “nivel inaceptablemente alto” de paro. No documento que recolle as conclusións do último cume, os socios do euro chaman ao Goberno español a adoptar iniciativas adicionais para estimular o crecemento e combater o desemprego. Polo que se refire ao segundo aspecto, avógase por intensificar os cambios no mercado laboral para incrementar “a flexibilidade nas empresas” e mellorar a formación dos traballadores.\nAs conclusións do cume conteñen recomendacións explícitas para os países que “experimentan tensións nos mercados de débeda”. Baixo esta premisa, menciónase ao tres países rescatados -Grecia, Irlanda e Portugal-, así como a Italia e España. No punto dedicado aos retos que afronta o Goberno español, os membros da moeda única valoran en especial o cambio introducido na Constitución para controlar o gasto público. No entanto, a eurozona insiste en que España debe cumprir “estritamente” cos plans de redución de déficit. Refírese, ademais, á necesidade de que a austeridade chegue a todos os niveis da Administración, en especial, no ámbito rexional.\nO presidente do Goberno, José Luís Rodríguez Zapatero, admitiu ao termo do cume que os socios puxeron “o acento” no paro por tratarse do “principal” problema do país. En calquera caso, valorou que tamén se destacan “” os avances conseguidos.\nZapatero tamén se referiu a a forte recapitalización da banca española que esixe a UE. Neste sentido, deu por seguro que a cifra final será de 17.000 millóns de euros en lugar dos 26.000 apuntados. Atribuíu a rebaixa a que as autoridades europeas han aceptado os bonos convertibles como elemento a engadir ao capital de máxima calidade. A nova normativa comunitaria reclama ás entidades un colchón de seguridade mínimo da 9% fronte ao 5% actual.\nZapatero insistiu en que as esixencias son “extraordinarias e temporais”. Ademais, mostrouse convencido de que ningún do cinco bancos españois afectados -Santander, BBVA, Caixabank, Bankia e o Popular- terán que recorrer a axudas públicas. “Sen dúbida, teñen capacidade para lograr eses 17.000 millóns”, apuntou. Aínda que España é o país que saíu peor parado nas recapitalizaciones tras Grecia, o presidente cualificou a decisión de equilibrada “”.\nesixe españa medidas-gl paro-gl ue


Asinado un convenio coa Deputación da Coruña para axilizar a tramitación de licenzas urbanísticas nos concellos da provincia | COAG\nComezará a aplicarse inicialmente en Betanzos, Rianxo, Abegondo e Cambre, e suporá una minoración de custos económicos e de cargas administrativas para as persoas tanto físicas coma xurídicas usuarias do servizo.\nO convenio, que ten vixencia durante catro anos, suporá una minoración de custos económicos e de cargas administrativas para as persoas tanto físicas como xurídicas solicitantes, xa que non terán que achegar nin incorporar nas peticións de licencias e outras autorizacións que xa estean tramitadas polo COAG, ademais de reducir tamén a carga do traballo do rexistro presencial dos concellos da provincia. O operativo ofrecerá validez legal á documentación que se incorpora nos expedientes administrativos, e certificará a seguridade xurídica de todos os actos administrativos. Inicialmente, o convenio\nGonzález Formoso destacou que o acordo permitirá «reducir trámites burocráticos» e avanzar nunha administración «máis áxil e eficiente ao servizo da cidadanía». O presidente explicou que o convenio comezarase a aplicar inicialmente nos concellos de Betanzos, Rianxo, Abegondo e Cambre, e estenderase proximamente ao resto dos concellos da provincia aos que dá soporte a Deputación da Coruña.\nElena Ampudia explicou que o uso da plataforma colexial, como «gran contedor de documentación», garante a implantación e desenvolvemento da tramitación telemática nas administracións de maneira «eficiente» con independencia do grao de desenvolvemento tecnolóxico do administrado.\nO convenio tamén permitirá a normalización da documentación técnica e administrativa de carácter xeral. Esta documentación, tramitada nos concellos, atoparase tipificada, estruturada e asinada conforme ao modelo normalizado que o Colexio de Arquitectos se encarga de ter axeitadamente actualizado segundo as disposicións legais vixentes.\nFonte: Deputación da Coruña.


A conselleira de Educación presentou a conferencia coa que Víctor F. Freixanes inaugurou o evento\nCarmen Pomar sinala como un referente na comunidade educativa a semana cultural do IES Antonio Fraguas Fraguas\nSantiago de Compostela, 8 de abril de 2019.- A conselleira de Educación, Universidade e Formación Profesional, Carmen Pomar, presentou hoxe a conferencia coa que o presidente da Real Academia Galega, Víctor F. Freixanes inaugurou a Semana Cultural Antonio Fraguas. Un evento organizado polo IES santiagués do mesmo nome que, segundo sinalou a conselleira, é un referente na comunidade educativa. “Proxectos coma este danlle sentido ao meu labor, posto que reflicten o interese e o compromiso dos membros desta comunidade educativa co estudo e o coñecemento”, dixo.\nTras felicitar a alumnado, docentes e familias por esta iniciativa, a conselleira quixo tamén destacar a importante traxectoria vital e cultural do responsable da conferencia inaugural, Víctor F. Freixanes.\nPomar fixo, así mesmo referencia ao homenaxeado nesta Semana Cultural, Antonio Fraguas Fraguas, a quen tamén se lle dedica este ano o Día das Letras Galegas. “Unha persoa boa e xenerosa, un mestre con verdadeira entrega e vocación ao ensino e cun fondo respecto e sentimento de amor a Galicia”, destacou. Neste sentido, convidou ao alumnado a coñecer o seu legado, que “tras unha longa vida dedicada ao estudo das raíces galegas, representa "a esencia patrimonial do que somos", en palabras do presidente da Real Academia Galega".\nTras o relatorio de Víctor F. Freixanes, o acto de inauguración rematou coa plantación dun carballo procedente de Cotobade, terra natal de Antonio Fraguas Fraguas.\nA Semana Cultural sobre Antonio Fraguas celébrase ata o 12 de abril e inclúe actividades variadas, como unha ruta teatral e musical, conferencias arredor da figura do homenaxeado, proxección de documentais, obradoiros, xogos populares e mesmo un desfile de traxe galego acompañado de música e baile tradicional. Este evento forma parte, ademais, das actividades coas que se conmemora o Día das Letras Galegas.\nDepartamento:\tC. de Cultura, Educación e Ordenación Universitaria\tTema:\tEducación, Lingua


Remata Xantar, feira de promoción dos produtos galegos – Galicia 24 Horas\nRemata Xantar, feira de promoción dos produtos galegos\nBy chus on 5 febrero, 2012 77 comentarios\nO conselleiro de Cultura, Educación e Ordenación Universitaria, Xesús Vázquez Abad, clausurou hoxe a XIII edición do salón de Gastronomía e Turismo, Xantar 2012, que se celebra desde o pasado 1 de febreiro en Expourense.\nVázquez Abad sinalou que «desde o departamento de Cultura, Educación e Ordenación Universitaria que teño a honra de dirixir, creemos que, nun momento coma este de crise global e local, é preciso diferenciarnos cun esforzo singular de cada un de nós. Debemos procurar a máxima calidade e a suma de vontades cun obxectivo único: axudarnos a medrar, a progresar e a dar a coñecer Galicia, nacional e internacionalmente, como unha terra única, como un segredo a voces».\nEn relación coa actividade que estes días se desenvolveu en Expourense, o conselleiro realtou que «é unha cita con gran retorno para Ourense e para Galicia, tanto por razóns de imaxe e de promoción exterior, como polo interese entre o público e os profesionais do sector». Asemade engadiu unhas palabras para os estudantes do CIFP A Farixa pola súa labor no stand de información así como ao traballo das alumnas e alumnos do IES Vilamarin.\nParticipación da FP galega\nUn ano máis a Consellería de Cultura, Educación e Ordenación Universitaria participou de forma activa en Xantar. Nesta edición as alumnas e alumnos do CIFP A Farixa, desde o stand da Consellería, deron a coñecer aos visitantes a oferta formativa das distintas familias de Formación Profesional, con especial atención á familia de Hostalaría e Turismo e Industrias Alimentarias.\nNo stand ofreceuse información sobre o proceso de acreditación de competencias que a Consellería vén de poñer en marcha, e que conta con prazas en unidades de competencia en ciclos das devanditas familias profesionais. Así mesmo no mesmo espazo tamén deron a coñecer toda a información relativa ao programa da Xunta eduemprende, para o fomento da cultura emprendedora.\nAdemais o IES Vilamarín tivo unha destacada presenza neste salón Xantar, no que participou con un stand de coctelaría e outro no que se ofreceron degustacións de produtos elaborados polos alumnos, así como información sobre o centro. As alumnas e alumnos deste IES prestaron ademais asistencia nos diferentes obradoiros, catas e degustacións que se celebraron nesta edición do salón gastronómico.\nXantar 2012 recrea unha vintena de restaurantes, cos seus respectivos servizos, nunha superficie de 12.000 metros cadrados cubertos. O obxectivo deste evento é, por unha banda exaltar as materias primas coas que elaboran os seus menús, por outra fomentar a calidade e a prestación do servizo.\nXantar é tamén o punto de encontro dos recursos turísticos das rexións, concellos, e padroados de turismo – entre outros entes- que acoden a este salón procedentes de toda España e Portugal.\nAdemais o salón é cita de referencia tanto para profesionais como para o público en xeral, que poden gozar estas xornadas das diferentes actividades ofertadas, tales como conferencias, presentacións literarias, exposicións de arte, obradoiros didácticos, cursos de cata e degustacións gratuítas, entre outras.\nNo acto de clausura estiveron presentes o delegado da Xunta e a xefa territorial de Educación na provincia, Rogelio Martínez e Marisol Díaz Mouteira, respectivamente.\nRemata Xantar, feira de promoción dos produtos galegos added by chus on 5 febrero, 2012


A Deputación apoia a organización da XII Copa Galicia de Ximnasia en Trampolín, que se celebra este fin de semana no Paco Paz | Deportes Deputación Ourense\nNa competición participan 15 clubes de 10 federacións autonómicas, cun total de 150 ximnastas en categoría junior e senior.\nO Pazo dos Deportes Paco Paz acolle este fin de semana a XII Copa Galicia de Ximnasia en Trampolín 2022. Unha competición na que participarán 15 clubes de 10 federacións autonómicas, cun total de 150 ximnastas, 20 adestradores e 12 xuíces para competir en categorías junior e senior nas modalidades de dobleminitramp, tumbling, trampolín individual e trampolín sincronizado.\nA competición, que conta co apoio da Deputación de Ourense, o Consello Municipal de Deportes e a Secretaría Xeral para o Deporte, foi presentada no salón de prensa da institución provincial, coa presenza do vicepresidente segundo da institución provincial, César Fernández; o xefe territorial de Deportes da Xunta, Manuel Pérez; o presidente da Federación Galega de Ximnasia, José Manuel Estévez e a secretaria xeral da Federación Galega de Ximnasia, Cristina Sánchez.\n« Cartelle organiza co apoio da Deputación o II Maratón de Fútbol Sala Feminino\n400 cicloturistas de 19 provincias participan na quinta edición da “Ourense Strade Termal” »


O pleno do Concello de Salceda completa o paquete de medidas para paliar os efectos da subida do IBI. | Salceda de Caselas\nO pleno do Concello de Salceda completa o paquete de medidas para paliar os efectos da subida do IBI.\nEstas novas medidas consisten na modificación da Ordenanza Fiscal nº21, reguladora do Imposto sobre Bens Inmobles, onde se contemplan bonificacións e exencións.\nEn concreto, serían bonificacións dun 90% sobre a cota íntegra do imposto nas parcelas que non teñen a superficie mínima para edificar, é dicir as de menos de 450 metros cadrados, e nas parcelas que non cumpren os parámetros urbanísticos por inedificabilidade temporal. A aplicación desta bonificación levarase a cabo a petición do titular do inmoble e debe ser solicitado anualmente.\nAdemais aprobouse a exención naqueles recibos nos que resulte unha cota líquida inferior a 7 euros, que xunto coa bonificación anterior fará que moitos destes inmobles non teñan que aboar o imposto.\nEstamos ante a aprobación da maior bonificación da ordenanza do IBI da historia do Concello e de todos os Concellos da contorna, que dará cabida a milleiros de parcelas que se atopan en situación de inedificabilidade pero dentro de núcleo, e que dende sempre consideramos que se producían as situacións mais inxustas.\nEstas medidas únense as xa tomadas pola corporación municipal, como a creación dunha oficina de atención e asesoramento no propio concello, a solicitude para que o ORAL dosificase os recibos dos catro anos de retroactividade, a ampliación de prazos nas xestións con catastro e a rebaixa do tipo impositivo ao mínimo legal pasando dun 0,5€% ao 0,4%\nGabinete de prensa, 30 de setembro de 2021\nPleno Extraordinario Pleno Extraordinario do Concello de Salceda


Iván Puentes conquista San Sadurniño\nAta nove atletas feneses competiron o pasado domingo no xa clásico 5.000 da comarca\nCoa de este ano son xa cinco as edicións da Carreira Popular de San Sadurniño, unha proba deseñada con moito mimo por parte dos coorganizadores - Concello de San Sadurniño e CPI de San Sadurniño - , o cal o corredor o palpa en seguida en cada detalle.\nO vencedor, un dos nosos: Iván Puentes, quen rematou a proba de 5.000 metros en 15:46. Tamén un papel sobresaínte foi o de Juan Rejas, quen corría na súa terra, acadando un cuarto posto na clasificación absoluta, con 16:01.\nCompletaron a participación astaneira Cristian Calvo (15º senior, 21:27), Moncho Rodríguez (12º vet C, 22:28), Daniel Lago (21º xuvenil, 26:08), Guillermo Lago (75º vet B, 26:44) e Teresa Gómez (35º vet A, 27:28). Todos os tempos indicados son os tempos de carreira.\nCategorías de base\nParticiparon tamén Aroa González, quen acadou unha terceira praza en categoría alevín, así como Brais Martínez, sexta praza en benxamín.\nParabéns a todos e todas!!!\nImaxes: Concello de San Sadurniño (Facebook)\nTamén corrimos en Santiago: "We are ready"\nPor segundo ano consecutivo celebrouse en Santiago a carreira popular "We Are Ready", na cal unha parte da súa recaudación vai destinada a proxectos de investigación da Universidade de Santiago de Compostela (USC).\nO Clube Atletismo Fene correu alí por medio de Samuel Ramírez, quen rematou a proba de 10 quilómetros en 42:41. Cabe salientar a dureza do percorrido que tiña saída e chegada nas pistas de atletismo da USC, e alternaba superficies tan distintas como o tartán, o asfalto, empedrado e terra.\nBrais Canosa, terceiro en Campañó\nCunha lonxitude de 8.700 metros e un percorrido rompepernas, disputouse o pasado sábado na localidade pontevedresa de Campañó a IX Carreira Popular que leva o nome da vila.\nAlí, Brais Canosa, representando ao Clube Atletismo Fene, acadou a terceira praza na clasificación absoluta, cun tempo de 27:24, tras o vencedor Antonio Serrat e o segundo clasificado Alejandro Fernández Rivera.\nCuarto posto de Aroa en Ribeira\nCarreiras Populares de Curtis e Miño\nO atleta Cristian Calvo ven de participar na carreira popular Praia de Miño, que cunha lonxitude de 10 km celebrou hoxe domingo a súa segunda edición. Rematou a proba en 44:54, acadando o posto 14 na súa categoría senior e 55 na absoluta.\nAsemade, a pasada fin de semana tamén participou na carreira popular de Curtis, cubrindo os 5.000 metros nun tempo de 22:03, clasificando 17º na categoría senior e 69 na absoluta.\nParabéns Cristian e a seguir progresando!!\nJavi Prieto, de novo hoxe no podio en Arteixo\nImaxes: Clube Atletismo Fene / Running Oleiros\nComo todos os primeiros de maio, hoxe celebrouse en Arteixo a carreira popular, que cunha lonxitude aproximada de 11.700 metros percorre tanto a zona urbana como a zona rural do concello coruñés.\nDe novo Javi Prieto logrou subir ao podio coma terceiro clasificado absoluto, cun tempo de 40:09, a tan só cinco segundos do segundo clasificado, facendo unha vez máis unha magnífica carreira, pese a ter certas molestias antes da proba. Na súa categoría de veterán A acadou a segunda praza.\nTamén participou Emilio Cudilleiro, quen rematou a proba cun tempo de 53:42.


Vieiros: Galiza Hoxe - O decreto para a normalización do galego no ensino é "papel mollado"\nSEGUNDO A MESA, CIG e AS-PG\nAfirman que a Consellaría de Educación non se está a preocupar dos incumprimentos que se dan na maioría dos centros.\nRedacción - 14:00 13/03/2008\nO decreto de galeguización do ensino non universitario, aprobado polo Consello da Xunta en xuño do ano pasado non se está a aplicar. Así o denunciaron este xoves nunha conferencia de prensa en Compostela Carlos Callón, da Mesa pola Normalización Lingüística; Anxo Louzao, da CIG-Ensino; e Xoán Costa, da Asociación Socio-Pedagóxica Galega (AS-PG). Os representantes das tres entidades acusan á Consellaría de Educación de non ter o mínimo interese polo cumprimento do decreto.\nAs tres organizacións coinciden en sinalar que o fracaso na aplicación do decreto é responsabilidade exclusiva do departamento que dirixe Laura Sánchez Piñón. Cando xa transcorreu a metade do curso, a consellaría non promoveu o coñecemento do decreto entre o profesorado. Anxo Louzao subliñou que os docentes non están a recibir ningún tipo de formación específica para que poidan aplicar a normativa con éxito. Mais os problemas son tamén estruturais xa que nestes momentos a consellaría non dispón dunha subdirección xeral de Normalización Lingüística que poida asesorar aos centros e tamén velar polo cumprimento do decreto nos mesmos.\nA insubmisión non se penaliza\nOs representantes dos colectivos sinalaron que a inmensa maioría do profesorado é proclive á aplicación do decreto. Porén, tamén recoñeceron que hai casos puntuais de “insubmisión” deliberada ao decreto. Así o propio Carlos Callón sinalaba que era incomprensíbel que as autoridades educativas non requirisen aínda a algúns docentes que indicaron por escrito que non cumprían o decreto.\nO propio Anxo Louzao fíxolle unha advertencia a Educación, se non se toman medidas antes de que remate o curso para corrixir a situación vanlle pedir aos equipos de normalización lingüística que presenten a súa dimisión como medida de protesta.\nCallón, Louzao e Costa, durante a conferencia de prensa


O corazón nas pontes\nNas películas de guerra, un dos grandes momentos -momentos decisivos no argumento do filme-, mentres as tropas avanzan e sentimos o tremer dos carros de combate na pantalla, é cando proceden a dinamitar as pontes: cortar toda comunicación posible coas forzas inimigas. Dinamitada a ponte, xa non hai marcha atrás. Como no Rubicón de César (ano 49 antes de Cristo). Non hai constancia de que alí houbese ponte ningunha, pero tanto ten.\nUnha das grandes películas da nosa infancia era A ponte sobre o río Kwai (1957). Todo o filme céntrase na construción da ponte sobre o río e na súa destrución final. Pero a min a que sempre me impresionou foi a escena de Por quen dobran as campás (For Whom the Bell Tolls, 1943), de Sam Wood, cando María (Ingrid Bergman) está á espreita de que Robert Jordan (Gary Cooper) faga estourar as cargas de dinamita que deteñen o avance do exército franquista na fronte de Segovia, na Guerra Civil española.\nErnest Hemingway escribiu a novela a partir da súa experiencia como correspondente na guerra de España e os protagonistas son o militante das Brigadas Internacionais, o inglés Jordan e a mociña María, que vive entre os maquis a loita pola República.\nO inglés trae a encomenda arriscada de voar a ponte, mesmo sabendo que pode morrer no intento, e loita ata última hora entre o amor que sente pola rapaza e o seu compromiso político. Entrega a vida pola causa e nos minutos finais, cando está a piques de estoupar a dinamita, escóitase a voz de María: «Meu Deus, que non lle pase nada. Todo o meu corazón está nesa ponte».\nNon é a primeira vez que falo nestas mareas da significación das pontes para manter a relación co adversario, non necesariamente inimigo.\nMentres esa comunicación exista, os acordos son posibles, e hoxe máis ca nunca necesitamos acordos, grandes espazos para o entendemento, pontes sólidas para a comunicación. A Constitución do 78 construíuse desa maneira: con mensaxeiros discretos, con relatores, citas e encontros preparatorios para as grandes decisións. E con intelixencia política, por suposto, ollando a medio e longo prazo, non caneando na área pequena.\nXa temos datas electorais. Imos con todo xunto: xerais, locais, autonómicas e europeas. Mais o importante non son os resultados, que han ser os que ordenen as urnas, senón as relacións que ao día seguinte se poidan manter entre as partes.\nComo se dinamitan as pontes en política? Para empezar, coa incontinencia verbal, as descualificacións gratuítas, as mentiras (cando non calumnias), a demagoxia do púlpito enlouquecido, as medias verdades, os insultos…\nHai quen por un titular enxeñoso (aparentemente enxeñoso) perde o rumbo. Ollo coas afirmacións que facemos, que logo non teñen volta! A voz de María non se me vai da cabeza: «Todo o meu corazón está nesa ponte». Nesas pontes necesarias, deberiamos dicir.


10/05/2019 [00:10:00] [6.90 MB]\nBoletín informativo ambiental 10/05/19\n26/04/2019  [6.91 MB]\n24/05/2019 [00:10:00] [6.89 MB]\n31/05/2019 [00:10:00] [6.88 MB]\nE ademais suxerimos...\n27/03/2013 [00:10:00] [5.74 MB]\nQue é o fracking?\nÉ unha técnica de extracción de gas natural e petróleo que se está a estender en Estados Unidos e sobre a que se están a interesar algunhas comunidades próximas como Asturias ou León. Pero...\n26/03/2013 [00:10:00] [5.74 MB]\nManifesto contra minaría contaminante en Galiza\nA Alianza por un medio rural galego vivo, formada por ADEGA, FRUGA, CIG e ORGACCMM, lanzan o manifesto para o aproveitamento sustentable dos recursos xeolóxicos e contra a minaría contaminante. Neste documento establécense...\n25/03/2013 [00:10:00] [5.74 MB]\nA Cidade da Cultura involucrada nun presunto delito ambiental\nResponsables da empresa que subministrou pedra para a construción dos tellados do Gaiás e da residencia presidencial de Manuel Fraga están imputados por presunto delito ambiental. Tras unha denuncia de ADEGA de hai 6 anos pola...\n22/03/2013 [00:10:00] [5.74 MB]\nBoletín informativo ambiental 22/03/13\nA través deste boletín informativo coñecerás cales foron os acontecementos desta semana no eido ambiental galego.\n21/03/2013 [00:10:00] [5.74 MB]\nEducar en verde: un enfoque para o século XXI\nHeike Freire, sociólogo, pedagoga e xornalista, experta en pedagoxía "verde" visitou Galiza para definir as necesidades de cambio do actual modelo educativo por un método de ensino máis aberto ao contacto coa natureza e a...


Dous xeitos diferentes de instalar Google Chrome en Fedora 31 - de Linux | Implicarte\nDous xeitos diferentes de instalar Google Chrome en Fedora 31\nDespois de executar con éxito Fedora 31 no seu computador ou na súa máquina virtual, hai varias cousas que facer para configurar o sistema e sentirse un pouco máis cómodo. Fedora inclúe Firefox por defecto como navegador web, aínda que para o caso de moitos (estou inconsciente) prefire usar Chrome / Chrome.\nPor iso imos compartir este artigo con vostede para aqueles Quen non sabe como instalar Chrome en Fedora 31 con dous métodos diferentes, dos que poden instalar este navegador no seu sistema.\nGoogle Chrome / Chromium Instalar desde os repositorios\nO primeiro método que compartimos, isto permitiranos instalar Google Chrome, é activando os repositorios deste no sistema.\nPara que abra o Centro de software do sistema, no que Podemos buscar Chromium instalalo no sistema (no caso de que prefire isto). Mentres que para aqueles que prefiren Chrome prema no menú de hamburguesas que está á esquerda.\nAquí, un menú abre e seleccionaremos a opción “repositorios de software” Abrirase unha fiestra nova e fará clic na única opción que é o “botón para activar os repositorios de terceiros”.\nUnha vez que se mostrarán máis opcións, incluído podemos activar diferentes repositorios para o sistema .. Entre eles e entre as primeiras opcións, podemos ver a de “Google” que podemos activar premendo nel e despois no botón “Activar”.\nAgora, nós Pechar a xanela e os repositorios terán que ser actualizados. (No meu caso, non sucedeu, pero pódense actualizar abrindo un terminal e as billas Sudo DNF actualización).\nPodemos instalar Chrome desde un terminal escribindo: sudo dnf install google-chrome-stable -y\nPara aqueles que prefiren versións de proba: sudo dnf install google-chrome-unstable -y\nou para aqueles que desexen Instala o cromo do terminal, poden facelo escribindo o seguinte comando:\nEste proceso tamén se pode facer desde o terminal, simplemente escriba o seguinte comando Para activar repositorios adicionais:\nsó escribe “y” para continuar. Despois diso, activaremos o repositorio de Google no sistema, o que facemos escribindo: sudo dnf config-manager --set-enabled google-chrome\nFinalmente para instalar o navegador simplemente escriba: Vsudo dnf install google-chrome-stable -y\nou para instalar a versión beta e inestable.\nInstalación de Chrome desde O paquete RPM\nO outro método para instalar Google Chrome en Fedora 31 descarga o paquete RPM do navegador directamente desde o sitio web oficial. PVOU pode facelo desde a seguinte ligazón.\nAquí seleccionaremos que queremos descargar o paquete RPM e aceptaremos os termos de uso do navegador na xanela que se abre para descargar o paquete.\nUnha vez completada a descarga, imos ao noso cartafol de descarga (esta é a localización predeterminada), se seleccionou outro lugar, debe acceder a ela.\nEstar no cartafol Onde gardamos o paquete Google Chrome RPM, temos dúas formas de instalalo. O primeiro é o xestor de paquetes do sistema. É dicir, prema dúas veces sobre el e abrirase o centro de software, que non solicitará a confirmación para instalar o paquete.\nA outra forma de instalar o paquete é desde o terminal, que debemos situar No cartafol onde gravamos o paquete RPM.\nNo caso da localización predeterminada, que é a descarga, accedemos a este cartafol só escribindo:\nY podemos instalar o paquete RPM executando o seguinte comando:\nE listo con el, pode comezar a usar este navegador na súa nova instalación Fedora 31.\nprevious post Loon: os globos de Google pasaron 1 millón de horas na estratosfera\nnext post Tratamento de heangiomas choroidales circunscrito por Phototerapia dinámica: Revisión da literatura


Guinea-Bissau | A Guinea-Bissau na busca do equilibrio - El Salto - Galiza\nA miña chegada a África produciuse na Guinea-Bissau hai xa 10 anos. E aquí aprendín moito cada día, contrariado e marabillado por partes iguais.\nMercado de Bandim, motor economico da capital Bissau Bego Pérez López\nCreouse un país porque os seus poboadores así o quixeron, a pesar de seren máis de 20 culturas diferentes, con cadansúa lingua; en que case a metade son animistas e a outra musulmáns (os demais cristiáns), mais todos sincréticos; en que aínda son cazadores-pescadores-colectores (aínda é así a mentalidade), ás veces agricultores e pastores polo rural musulmán e, os fula, comerciantes. Un país que pasou do réxime portugués de corte fascista á independencia cun modelo socialista e logo, a un estado coa economía de mercado hexemónica. Con tanta variedade, sorprende o equilibrio con que o pobo convive debaixo de elites desvinculadas da xente e que se instalaron no conflito perenne. De onde vén e para onde camiña a Guinea?\nOs portugueses iniciaron o imperialismo moderno europeo, en canto os demais «estados» ou «nacións» europeas nacían, morrían, resucitaban, se odiaban ou amaban entre eles segundo o humor con que se erguían; Portugal ía consolidando e perfilando as súas fronteiras europeas. Pouco despois saía da península para estudar rutas comerciais na costa africana e asiática. Foron os primeiros que tiñan postos de abastecemento e comercio até o Xapón, incluída nesta ruta a actual Guinea-Bissau.\nCoa «descuberta» de América, Portugal estabeleceuse no actual Brasil. As riquezas do continente eran dificilmente explotábeis polos colonos e os colonizados non eran de abondo para a demanda dos imperios. Así desenvolveuse o tráfico de escravos dende África. Os portugueses situáronse en Cabo Verde e nas illas e na costa da Guinea, que se converteron en punto de saída do comercio humano.\nA abolición do escravismo coincidiu coa independencia masiva dos territorios americanos. Así acabou a fase do colonialismo americano, mais non a sede imperialista. As potencias europeas querían África e, en 1884, dividiron o continente. A partir dese momento, Portugal tentaría maior control terra a dentro e comezou unha campaña para someter as tribos animistas co apoio das etnias musulmás. Isto provocou batallas no interior e nas illas Bijagós consumando o completo dominio en 1936.\nDurante a IIGM, Portugal é oficialmente neutral, o que lle permite consolidar o territorio de ultramar. Nos anos 50 comeza a descolonización do continente, salvo para as provincias portuguesas. No caso da Guinea, a represión alimenta o sentimento independentista. Destaca a matanza de obreiros en folga asasinados polas forzas portuguesas no porto de Bissau en 1959. O asalto a un cuartel en Tite en 1961 marca o comezo da guerra pola independencia. A loita proindependencia apoiouse no socialismo e antiimperialismo panafricanista cuxo máximo expoñente no país era Amílcar Cabral, ideólogo fundador do Partido Africanista pela Independência da Guiné-Bissau e Cabo Verde (PAIGC). Con todo, no PAIGC, receos contra a elite caboverdiana culminan na morte de Cabral en 1973. A versión oficial envolve os servizos secretos portugueses. Ese ano declárase unilateralmente a independencia e, en 1974, Portugal tamén a recoñece, ao mesmo tempo da caída do réxime fascista.\nA partir de aí comeza a construción do estado cun sistema combinado de inspiración soviética e escandinava que mostrou certo éxito nalgúns eidos; con certa industria, construción de escolas e alta escolarización, onde estivo como asesor Paulo Freire, infraestruturas para recursos enerxéticos e un sistema de saúde público de inspiración cubana. Mais tamén tivo moitas sombras como a vinganza brutal contra os guineanos que loitaron do lado portugués. Ademais, houbo moitas dificultades no goberno, de novo, polo receo contra as elites caboverdianas dunha facción liderada por Nino Vieira, un dos xenerais con máis vitorias durante a revolución. Os síntomas no país víanse en aspectos como a escaseza de alimentos. Vieira usou estes motivos para liderar un golpe de estado no fin de 1980. Aquí separábanse os camiños da Guinea e de Cabo Verde.\nUn consello militar gobernaría o país até aprobaren a actual constitución en 1984. Comezaron reformas económicas e políticas, afastándose do socialismo e coa promesa dunha democracia multipartidista que culminaría coas eleccións de 1994. Porén, esas reformas non trouxeron melloras e o país comezou un camiño de deterioro sen fin. En 1998 Vieira destituíu o xefe do Estado Maior, Ansumane Mané. En resposta, Mané, lidera un golpe de estado. O país sómese nunha guerra civil entre faccións a prol do presidente, apoiadas polo Senegal, e a prol de Mané que mantiña vínculos cos angolanos entre outros. Asínase un acordo de paz até celebrárense novas eleccións no 2000, que gaña o PRS de Kumba Ialá, até que un novo golpe de estado depón por terceira vez un presidente. Nesa altura os funcionarios levaban un ano sen cobrar e os profesores dous, mentres os militares cobraban en sacos de arroz.\nEn 2005 as eleccións poñen a Nino Vieira de novo á fronte do país. O seu segundo período caracterizouse, de novo, por un estado que non asumía os seus deberes, coas infraestruturas cada vez máis deterioradas, os servizos sociais desmantelados e os funcionarios con dificultades para recibir salario. O investimento estranxeiro estaba ausente, salvo polo comercio vindo da outra Guinea (Conacri) e do Senegal. A economía formal era case inexistente, salvo pola colleita de anacardio, e a informal só baseada nos remanentes da economía de subsistencia que se topaban nos mercados de Bissau e nas remesas enviadas polos emigrantes guineanos na diáspora. Facilmente os traficantes converteron a Guinea nun narcoestado coa complicidade do exército, que asumiu o papel de intermediario entre os países produtores en América Latina e os consumidores en Europa. O nivel de corrupción era tal que o salario dos policías durante anos completábano espoliando condutores e a capital, con menos de 400 000 habitantes, continuaba sen auga nin luz pública a pesar de que a UE e o PNUD levaban no país máis de 10 anos financiando proxectos.\nAs tentativas de golpes sucedíanse até que finalmente, en 2009, unha parte do exército asalta a casa de Vieira, acusado de estar atrás do asasinato un día antes do xefe do Estado Maior. Nas eleccións posteriores, Malam Bacai Sanha sae como presidente, mais morrería no cargo en 2012. Raimundo Pereira pasaba a presidente en funcións.\nO descontento constante no exército e os habituais rumores de golpes garantían a tensión político-militar. No contexto das presidenciais de 2012, un golpe militar sacaba do executivo o primeiro ministro Cadogo e o presidente Pereira. Os partidos, agás o PAIGC, acordan cos golpistas poren no goberno un consello transitorio por un período de 2 anos. A Unión Africana retira a adhesión da Guinea. A ONU e a EU impóñenlle sancións. A CEDEAO envía a ECOMIB, unha misión militar de países veciños para conter as tropas guineanas, afeitas a decidir presidentes. Durante ese tempo, aconteceron fitos como a primeira extradición internacional da Guinea dun suposto traficante ou, un feito curioso; 74 sirios conseguiron entrar nun avión cara a Lisboa dende Bissau con pasaportes falsos.\n2014 acaba coas eleccións presidenciais e parlamentarias. José Mário Vaz (Jomav) é electo presidente e o PAIGC obtén a maioría absoluta parlamentaria. En consecuencia o presidente do partido, Simões Pereira, elévase como Primeiro Ministro. No ano que dura o seu gabinete, o país experimenta certa estabilidade económica, mais os desencontros habituais co presidente acaban sacándoo do cargo. En tres anos, Jomav nomea até cinco executivos (un dura dous días) até que, en novembro de 2016, pon a Umaro Sissoko á fronte do actual executivo.\nEste período, en que ningún goberno consegue continuidade, considérase de crise. A CEDEAO propuxo un acordo asinado en Conacri para a saída da crise. A oposición organiza marchas e esixindo o cumprimento do acordo e a saída do goberno, mais o presidente declarou que a solución á crise non pode vir de fóra, senón da propia Guinea-Bissau.\nPolo que falo coa xente, moitos son pesimistas. Así a todo, eu son positivo; o día a día na Guinea, con máis electricidade e auga corrente na capital, cada vez máis negocios e melloras nas infraestruturas, fanme selo. As tentativas de control tributario, o aumento da esperanza de vida nos últimos anos, uns datos económicos que convidan ao optimismo, a maior conexión co mundo (todos con móbil e unha Internet máis accesíbel); para min son razóns como para ser positivo. A crise actual é a demostración de que a Guinea-Bissau quere atopar o seu camiño na democracia; os militares por voz do seu xefe de Estado Maior comunicaron que non teñen intención de intervir na política, polo que as tradicionais tentativas de golpe parecen contidas. Terá que ver coa presenza da ECOMIB que mandou a CEDEAO?\n[Podcast] La Subterránea#7: Muros como abismos\nEn la séptima edición de la Subterránea exploramos los muros que componen nuestras sociedades. Muros de cárceles y digitales que nos separan.\nDel “opresor” a la opresión: estrategias frente al auge transnacional de la extrema derecha\nFractalitats en la Investigació Crítica\nLa extrema derecha se ha apropiado de la estrategia que otrora emplearon las mujeres para generar políticas públicas dirigidas a visibilizar y combatir la violencia ejercida contra ellas sistemáticamente por el hecho de pertenecer a esa categoría.\n#6769 13:41 16/1/2018\nNon me fiaría moito do exército tendo en conta o sea papel histórico.\nOcho bloques de viviendas para luchar contra la especulación\nLa comunidad educativa exige al nuevo Ayuntamiento que no cierre Madrid Central\nAsociaciones de madres y padres han defendido que la zona de bajas emisiones ha tenido buenos resultados y entra dentro de sus reclamos de colegios sin humos y por una ciudad más limpia y amable.\nTercera entrega de las colaboraciones especiales de Mauro Entrialgo con El Salto.\nEl binarismo es un concepto muy amplio que atiende a la forma que tenemos de organizar el mundo


Ferrol inicia a rehabilitación da casa natal de Carvalho Calero, que acollerá un museo sobre o intelectual - Praza Pública\nA casa natal de Ricardo Carvalho Calero, situada no barrio de Ferrol Vello, preto do peirao de Curuxeiras, leva anos en estado de abandono, nun proceso de degradación que levou no ano 2014 á derruba de parte da súa estrutura. Son moitas as voces que dende hai tempo veñen reclamando a rehabilitación do inmoble do número 51 da rúa San Francisco.\nO Goberno local prevé concluír a actuación no ano 2023\nEste venres o Concello de Ferrol presentou o anteproxecto para a recuperación de cinco inmobles que compoñen o situado entre a rúa de San Francisco e a praza Vella, entre o que se atopa a vivenda na que naceu o intelectual o 3 de outubro do ano 1910. O concelleiro de Urbanismo, Julián Reina, anunciou que o obxectivo é que os cinco edificios se convertan nun complexo cultural e de servizos.\nO concelleiro de Urbanismo, Julián Reina, presentando o proxecto de rehabilitación da casa natal de Carvalho Calero © Concello de Ferrol\nEntre as posibilidades que hai enriba da mesa figuran unha zona de usos múltiples, un espazo de co-working e a Casa Museo de Carvalho Calero. O Goberno local, que prevé concluír a actuación no ano 2023, sinala que "aínda non está pechada a definición exacta de todos os usos" e, por exemplo, non se descarta o traslado dalgún servizo municipal aos inmobles, para que poida servir de “polo de atracción”.\nO obxectivo é que os cinco edificios se convertan nun complexo cultural e de servizos, encabezados pola Casa Museo de Carvalho Calero\nReina destacou que “é necesaria unha aposta clara por evitar que os espazos se vaian degradando”, como lle ocorreu durante os últimos anos a esa área. O ámbito de actuación definido no anteproxecto comprende cinco inmobles de propiedade municipal: os números 45, 47, 49 e 51 da rúa San Francisco e o número 14 da praza Vella. Entre todos suman unha superficie construída de 1.163 metros cadrados.\nO ámbito de actuación definido no anteproxecto comprende cinco inmobles de propiedade municipal: os números 45, 47, 49 e 51 da rúa San Francisco e o número 14 da praza Vella\nA proposta consiste en recuperar aspectos identificables da vivenda, como fachadas con galerías, cuberta e muros medianeiros, para o que se traballou “en base ao arquivo fotográfico” do que dispón o Concello, explicou Reina. No caso dos muros, están desaparecidos nun 80 %, de modo que será necesario reconstruílos para conservar a estrutura das parcelas dunha forma recoñecible e recuperar a individualidade das edificacións que había. A idea, dixo o concelleiro, é que o proxecto consiga unha diferenciación entre os edificios, de acordo coa normativa, pero que acade tamén certa unidade. Por ese motivo, os redactores destacan que é indispensable a distinción clara entre elementos novos e elementos recuperados, co fin de recoñecer a historia dos edificios.\nApóstase por recuperar aspectos identificables da vivenda, como fachadas con galerías, cuberta e muros medianeiros, para o que se traballou “en base ao arquivo fotográfico”\nA estimación do custo da obra sitúase lixeiramente por enriba dos 1,2 millóns de euros máis IVE (case millón e medio en total). Trátase dunha operación cofinanciable polo Fondo Europeo de Desarrollo Regional (Feder) no marco do Programa Operativo Plurirregional de España Feder 2014-2020 ao abeiro da Estrategia de Desarrollo Urbano Sostenible e Integrado (Edusi) “Ría de Ferrol, Cidade 2020”.\nImaxes do proxecto de rehabilitación da casa natal de Carvalho Calero © Concello de Ferrol


Clotario I - Wikipedia, a enciclopedia libre\nvalor descoñecido e Soissons\nGuntheuc, Ingonda, Aregunda, Chunsene, Radegunda e Waldrada\nCariberto I, Gontrán, Sixeberto I de Austrasia, Clodosvinda, Khilperico I, Chram, Gundoaldo, Bilichilde e Chlotsuinda (?)\nClodomiro, Childeberto I, Teodorico I, rei franco, Ingomer e Clotilde\nClotario I foi o fillo menor de Clodoveo e Clotilde. Foi rei de Neustria (511-561), de Orleáns (532-561), de Borgoña, compartido co seu irmán Khildeberto (534-558), de Austrasia (555-561) e de París e de Borgoña (558-561).\nNo repartimento do Regnum Francorum, á morte do seu pai (511), Clotario obtén a Neustria. Casa con Ingonda no 517.\nÁ morte do seu irmán Clodomiro (524), Clotario cásase cos súa viúva, Gondioque; pero aínda así non obtén o territorio do seu irmán defunto: a lei sálica impón a partición do reino entre os fillos de Clodomiro. Para evitalo, Clotario alíase con Khildeberto para organizar o asasinato dos seus novos herdeiros (532). Dos tres irmáns, dous foron asasinados, e o último (Clodoaldo) renunciará á súa parte e escollerá a vida monástica. Así, Clotario e Khildeberto, puidéronse repartir libremente o territorio do seu irmán.\nNo ano 531, casa con Radegunda. Pero ela preferirá retirarse a un convento, no canto de convivir ao seu lado, fundando en Poitiers a abadía da Santa Cruz, a primeira abadía feminina de Europa. Foi canonizada como Santa Radegunda. Volveu casar no 532 con Ingonda e logo coa súa irmá Arnegonda.\nA morte de Teobaldo (neto de Teodorico, o seu irmán defunto) no 555, e a de Khildeberto (sen descendencia) no 558, permitirán a Clotario reunificar o Regnum Francorum do seu pai.\nAínda volveu casar con Chunsina, e logo con Vulderade (555) viúva de Teodebaldo, rei de Austrasia.\nO seu reinado estivo marcado por numerosas campañas militares, a saber:\nA guerra contra os burgundios (523-526).\nA campaña de Turinxia (530).\nA invasión da Borgoña (534), en compañía do seu irmán Khildeberto (onde se repartiron a coroa).\nA tentativa errada da invasión de Hispania (542), con Khildeberto; pero foron rexeitados en Zaragoza.\nAo final do seu reinado tivo problemas co seu fillo Cramne, que se revelou contra el en numerosas ocasións. Seguiu a Cramne ata Inglaterra, onde se refuxiara, e Clotario encerrouno a el e á súa muller e fillos nunha granxa e prendeulle lume. Perseguido polo remordemento, foi a Tours a implorar perdón sobre a tumba de San Martiño. Morreu pouco despois.\nTraído desde «https://gl.wikipedia.org/w/index.php?title=Clotario_I&oldid=4718539»\nFinados en 561\nA última edición desta páxina foi o 20 de abril de 2018 ás 14:13.


Co Software Libre sempre saes gañando – Asociación Informática Amigus\n“Esta nova vai referida a un caso de exito con Software Libre. Un caso de éxito pode ser unha implantacion dun sistema con Software Libre dando un servicio óptimo ou mesmo unha migración dende unha solución privativa a unha baseada con Software Libre.\nNeste caso o “caso de éxito” refírese ao recoñecemento por parte dun tribunal dun concurso a un proxecto baseado en Software Libre (GestorXML) co primeiro premio no Concurso de Proxectos de finde carreira en Expourense, feito este por un membro de Ousli, Toni. “…\n…”Un breve resumo do proxecto sería un gran almacen de documentos (de formato aberto) cun potente buscador. Para que se poida entender, é un google de documentos. As ventaxas do proxecto son moitísimas puidendo gardar ata milleiros de documentos obtendo respostas en décimas de segundo grazas á tecnoloxía XML.\nDende Ousli, damoslle a noraboa a Toni polo recoñecido e merecido premio. “…\nAs Pontes invita a los niños a crear una felicitación de Navidad colectiva dirigida a los vecinos


coeducación – O profe Basi\nPenso que a única cousa que me gustaba da escola era o momento do recreo. Como se vivise tres horas nunha olla a presión, saía desbocado e facía o que máis me gustaba, xogar ao fútbol. Se analizo a miña bioloxía, o meu excedente de enerxía diario, diría que son […]\nO patio do meu cole é particular\nFai un par de semanas celebrouse o Día contra a Violencia de Xénero. Escribín dúas entradas sobre o tema. Na primeira compartín con vós un vídeo de Reshma Saujani, fundadora da ONG “Girls who Code” (PREME AQUÍ) que propón ensinar valentía ás nenas en troques de perfección, coa idea de […]\nAs novas masculinidades\n20 Dec, 2016 en coeducación / educación emocional / EMOCIÓNS / Nuevas masculinidades Etiquetado educación emocional / EMOCIÓNS por oprofebasi\nA semana pasada celebrouse nas escolas o Día Internacional Contra a Violencia de Xénero. Pero como dixen na entrada que publiquei a semana pasada (PREME AQUÍ), a igualdade entre homes e mulleres debe ser un eixe transversal ao longo de todo o curso (como a educación emocional ou a educación […]\nContos para traballar a coeducación\n28 Nov, 2016 en coeducación / educación emocional Etiquetado educación emocional por oprofebasi


O PP ve na fuga de cargos a Ciudadanos “unha anécdota puntual”\n“Ambicións persoais”. Esta é a razón que dá o secretario xeral do PP na Galiza, Miguel Tellado, á saída de edís e deputados provinciais do partido en Ourense para se integrar en Ciudadanos. Considérao unha “anécdota puntual”.\n[Imaxe: Flickr PP] Á esquerda, Diego Calvo, no centro, Miguel Tellado e á dereita, Feixoo\nMiguel Tellado, secretario xeral do PP na Galiza, reaccionou á saída de cargos institucionais do partido en Ourense para se integraren en Ciudadanos e en declaracións aos medios tratou de minimizar a “fuga”. Ocorre, dixo, “en todos os procesos electorais”.\nSinalou que a marcha de concelleiros e deputados provinciais responde á “ambición persoal de quen decide marchar”. Unha ambición que se “antepón á colectiva que se comparte nun partido e ao seu proxecto común”.\nNeste sentido puxo de manifesto que “militar nun partido ten un compoñente de compromiso persoal” e os que ocupan cargos “representan o partido e a confianza de quen votan”. “Quen muda de partido retrátase con claridade”, engadiu.\nConsidera “anecdóticas” as saídas de cargos do partido, “vivímolas sempre, asistimos á macha de persoas a UPyD, do noso ou doutros partidos, ao partido de Mario Conde, A Ciudadanos...” e “tamén” hai quen salta de Ciudadanos ao PP, subliñou. En todo caso, o PP “é un partido grande, coas portas e ventás abertas”.\nA última en anunciar a súa saída do PP foi a deputada provincial e concelleira en Xinzo de Limia Montse Lama, que podería seguir os pasos do ex portavoz do Goberno municipal de Ourense, Xosé Araúxo. Este último confirmou a súa alta como militante do partido de Albert Rivera tras deixar o PP.\nPP fuga ciudadanos miguel tellado josé arauxo\nAs viaxes do presidente, secreto de Autonomía\nA marcha de Manuel Lago reduce a nove as actas do Grupo Común da Esquerda\nAna G. Liste 22/01/20


Revolta da freixa: April 2008\nás 13:31 1 comentario:\nPara os alumnos de 3º de ESO\nAnímovos a descubrir e estudar un escritor comprometido.\nEtiquetas: Actividades lingua/literatura, Álvarez Blázquez, Día das Letras, Webquest / miniquest\nDéixovos este par de ligazóns. Servirán como fontes de datos externos que, en principio, non teñen moito que ver coa novela, pero que ilustran ós seus lectores.\n(A foto é de Fernando Moleres, publicada no Galicia Hoxe citado.)\nás 16:23 1 comentario:\nEtiquetas: Neno do pixama, Noticias de literatura\n400 Hai cousas estranas\n401 As súas dotes de namorador\n402 Que namórase dunha moza\n403 É unha situación no ciminterio\n404 O autor é soporte dos persoaxes\n405 Sintaxe corta, sinxela\n406 Conta cando escapouse por un monte\n407 Os rapaces ían temprano a buscar se había algún obxecto de valor\n408 Caixa de madeira pechada cun candado\n409 Todavía estaba de loito\nCONDICIÓNS DO TRABALLO BAC: Rectificación + explicación.\nValoración: Actividade para mellora de nota, segundo previsto na programación.Data entrega: 24 horas despois da publicación neste blog. Non se contan festivos.\nás 17:03 Ningún comentario:\nDéixovos esta ligazón para a revista XLSemanal que publica unha entrevista con Thomas Buergenthal quen, con máis ou menos a idade dos protagonistas da novela que estades a ler, padeceu en propia carne a experiencia do campo de Auschwitz. Tomou a experiencia coma un xogo e logrou saír con vida. Cóntanolo nun libro que acaba de publicar.\nAlgunhas das respostas que dá na entrevista axúdannos a entender mellor cuestións que na novela só aparecen insinuadas.\n(Imaxe de Javier Ocaña en XLSemanal).\nás 21:27 Ningún comentario:\nás 19:08 Ningún comentario:\nJohn Boyne. O neno do pixama a raias. Detrás do aramado\nO neno sempre di que está en Ouvichs. A irmá atopa inexplicable que non o dea pronunciado correctamente. Mais o neno teima na incorrección, coma se se negase a admitir a existencia desa maquinaria de exterminio raiana na perfección que foi o campo de Auschwitz. (Ligo aquí este vídeo para ilustrar con imaxes o que só se nos suxire na novela.)\nTratamento semellante recibe o nome do promotor dos campos, e as traducións xogan coa suxestión que rezuma a parella de palabras:\nGalego: Furas / Ouvichs\nBrasileiro: Fúria /Haja-Vista\nFrancés: Fourreur / Hoche-Vite\nOs curiosos da ESO e mais do bacharelato atoparedes no blog En galego todo é posible este interesante vídeo sobre o labor periodístico de don Manuel Curros Enríquez.\nDéixovos a ligazón sen máis comentarios.\nXosé María Álvarez Blázquez. A Pega rabilonga / Os ruíns. Cuestionarios.\nLectura: ÁLVAREZ BLÁZQUEZ, Os ruíns / A pega rabilonga, Vigo, Galaxia, 2008.\n1. A xeografía nos relatos d' Os ruíns.\n2. N' Os ruíns o autor cita o humorista Pitigrilli (Dino Segre) na nota introdutoria. ¿Poderías darlle algunha explicación a este feito? 3. Da lectura d' Os ruíns tira as conclusións pertinentes sobre o xulgar polas aparencias.\n4. Repara no relato "O anarquista" e describe as condicións sociais nas que puido abrollar este tipo humano.\n5. Sinala e comenta o elemento común que atopamos nos relatos d' Os ruíns.\n6. Comenta o cadro de marxinados descritos por Álvarez Blázquez.\n7. O autor amosa polos seus personaxes un evidente afecto que o humor ou a ironía con que ás veces os trata non logra esvaecer. Demostra a veracidade / falsidade desta afirmación.\n8. A fame é un tema tratado en varias ocasións na poesía e na narrativa de Álvarez Blázquez. Comenta a presenza da fame n' Os ruíns e n' A pega rabilonga.\n9. "¡Deus queira que non sexa femia!", sentencia o pai de Liberata. Baseándote no conto ("O sátiro"), describe a situación da muller na época.\n10. Aspectos xeográficos máis salientables dos relatos d' A pega rabilonga.\n11. A personificación dalgúns animaliños que aparecen nestes relatos.\n12. Cita e comenta o elemento común dos relatos d' A pega...\n13. ¿Poderías encadrar A pega dentro dun hipotético xénero que nas nosas letras poderiamos chamar "literatura de tesouros"? Cita outros autores e obras. Enumera as características definitorias.\n14. Consultando a biografía do autor, ¿poderías dicir del se foi un buscador de tesouros? (Non esquezas xustificar a resposta.)\n15. O humor é un trazo permanente na obra de Xosé María Álvarez Blázquez. Procura exemplos nestes relatos que xustifiquen tal afirmación.\n16. ¿Podes establecer algunha relación entre os relatos d' A pega e os persoeiros ós que están dedicados?\n17. a) A figura do "americano" no conto "A pega rabilonga". b) ¿Coñeces outros "americanos" na nosa literatura?\n18. a) Baseándote no conto "A pega rabilonga", ¿poderías explicar a queda da fidalguía en Galicia? b) ¿Podes referir outros autores e obras que traten este mesmo tema?\n19. No desenlace do conto "A pega rabilonga" xúntanse un cantos símbolos de decadencia e morte. Relaciona e comenta.\n20. "A gavilla" ambiéntanse nunha etapa convulsa da nosa historia. Baseándote no conto e nalgunha outra fonte, ¿poderías describila?\n21. Nos contos d' A pega damos con personaxes que viven en soidade. ¿É esta soidade un problema? ¿Trátase dunha escolla persoal dos protagonistas? Dicídeme algo; non quededes calados.\n22. Esparexidos polos contos atopamos detalles que sinalan a presenza do autor e amosan a súa actitude ante o que nos está a contar. Sinala e comenta algúns deses detalles.\n(Imaxe da páxina da editorial Galaxia.)\nEtiquetas: Álvarez Blázquez, Cuestionarios sobre lecturas, Día das Letras, Pega rabilonga\nAlegría, alegriote, baila a lingua do galego no pote. (Non é así, pero pode valer.)\nE no caldo que ferve neste pote, hai pouca lingua e moita faba política. Imos deixar de lado as propostas de rotulación duns, o chapapote branco coñecido como típex doutros e as reflexións sobre a cuestións dos terceiros. Reparamos só na prensa de hoxe, porque non damos asimilado a enxurrada de noticias linguaxeiras.\nComezamos cunha carta de Ivana (La Voz, 3 de abril de 2008). Escribe "orgullosa de mi condición de gallega pero avergonzada por la política de normalización lingüística que se está llevando a cabo". Quéixase de "unos pocos considerados políticos" que conculcan os dereitos que temos "como españoles y gallegos". Continúa mentando a Constitución, que nos permite, segundo ela, elixir libremente a lingua de uso no ensino. E remata confesando a súa indignación porque lle impoñen o galego, "y debería tener el derecho a elegir".\nO noso corazón latexa ó unísono co de Ivana... no que toca ó noxo visceral que producen "algunos considerados políticos". (¿El haberá algún político considerado?). No resto das cuestións alguén lle debería recomendar, mesmo sendo desconsiderado, que deixe de escribir coas vísceras e que se documente unha migalliña máis. Por exemplo, a Constitución non permite a libre elección de lingua: emprega a palabra deber para unha delas. Terá que lela de novo e, de paso, considerar a pexa que supuxo para outros textos legais como estatutos ou leis de normalización. No tocante á situación da lingua galega no ensino, nin sequera a FAES a describe tan idílica.\nO que nos resulta sorprendente e novidosa é a suxestión de que haxa xente que sinta vergoña de falar castelán. Será en La Coruña. Na aldea en que vivimos -que ten algúns máis habitantes ca La Coruña- non demos palpado nada semellante. Se cadra estamos diante dunha nova doenza. ¿Sábeno xa as autoridades sanitarias?\nHai outra carta en La Voz (5-4-08, edición en papel) que nos deixa descolocados. Escríbea Lucía Torrente (Ferrol) para manifestar que "estoy totalmente de acuerdo con Carmen Bello en su carta del 1 de abril". Saliéntase na carta que "es muy significativo que una gallegohablante como ella" se decate "de la situación a la que hemos llegado". ¿Que situación? Non demos coa carta á que se refire para describila, pero a concordante "añadiría, además" que os impresos que recibe da Xunta e do seu concello están redactados "exclusivamente en gallego". Lamentamos matizarlle que desta situación xa se decatara o doutor Iglesias -Deus o descanse- cando dixo aquilo de "raro, raro, raro". En conclusión, por causa do galego andamos todos separados: "El idioma debería servir para unirnos y no para separarnos. La lengua oficial y común de los españoles es el castellano... ¿A que viene esa imposición del gallego a costa del castellano?".\nVelaí queda iso. ¿Haberá realmente alguén que crea que se está a dar unha "imposición del gallego a costa del castellano"? Como non sexa en Mozambique...\nA carta de Lucía Torrente titúlase "Bilingüismo ultrainverso". Debe de ser cousa mala... O de ultrainverso dámolo entendido, pero o de bilingüismo... mesmo mete medo.\nP.D.: Recomendamos ós nosos bachareis o estudo destes tres textos citados por seren pezas fundamentais en calquera achegamento á sociolingüística.\nNunha órbita semellante navega o artigo de Ignacio Bermúdez: "La riqueza de una sociedad bilingüe radica en que los ciudadanos puedan elegir en qué idioma expresarse. Y sin que les afecte al bolsillo". Mágoa que nos esquezamos da historia para facer este tipo de afirmacións. E mágoa tamén que non teñamos os pés na realidade actual para recoñecer coas palabras precisas cara a que bilingüismo ricaz estamos a camiñar. Hai afirmacións que nin mentiras piadosas son.\nPor se os que estudades este curso "lingua e sociedade" tedes o vezo de contrastar opinións, podedes botarlle unha ollada a estes outros artigos que tamén aparecen na prensa de hoxe: con coidadiño; reparade en que non consideran o galego como idioma perigoso nin separatista nin discordante nin lesivo para a liberdade individual, etc... Referímonos ós artigos de Xosé Carlos Caneiro e Serafín Portugal Soto, por citar só un par deles.\nOs estudantes máis lacazáns ou os de adaptación curricular deben quedar tan só con estes tres contidos conceptuais:\na) En España é bilingüe quen fale só castellano o español.\nb) En Galicia, quen fale galego por imposición en detrimento do castelán é bilingüe ultrainverso. (Este concepto está en proceso de revisión.)\nc) Nun futuro próximo (dentro de dez anos) os seguidores de Rajoy e Zapatero serán bilingües en inglés. E os que non sexan seguidores de ZR tamén.\nPolo de hoxe, abonda de gansadas.\nQue la lectura vos aproveche y vos sirva de salú.\n(Imaxe de Extraits de l'ex-être.)


Ideas para facer manualidades con cartón pluma | Consumer\nIdeas para facer manualidades con cartón pluma\nO cartón pluma é un material alcanzable e moi fácil de traballar, que permite crear variadas e vistosas manualidades\nO cartón pluma é un material co que se poden crear numerosas manualidades e que presenta varias vantaxes, como a moi boa combinación de rixidez e pouco peso e a facilidade con que se traballa. Ademais, como o seu prezo é baixo, permite practicar e probar sen demasiados riscos. Este artigo describe as características do cartón pluma e algúns dos seus posibles usos: desde separadores para caixóns ata soportes e marcos para fotos, ademais dunha gran cantidade de adornos e obxectos decorativos.\nO cartón pluma e as súas características\nO cartón pluma é un material moi útil e atractivo para a realización de manualidades diversas. Consta dun ferro de poliestireno expandido cuberta por ambos os lados por cartolina ou cartón. O resultado é unha peza bastante ríxida e moi lixeira, que se aproveita para colgar carteis, imaxes, anuncios e outros obxectos que deben ir suspendidos.\nO cartón pluma fabrícase en xeral en cor branca, aínda que tamén se pode conseguir noutros tons\nPolo xeral, o cartón pluma comercialízase en cor branca, aínda que tamén se pode conseguir noutros tons. Fabrícase en diferentes espesores (os máis normais son os de 3, 5 e 10 milímetros) e a miúdo véndense en ferros dos tamaños máis habituais: A4, A3, 50 x 70 cm, 70 x 100 cm, 100 x 140 cm, etc.\nMáis aló das dimensións do ferro que se adquira, o cartón pluma é un material moi fácil de traballar. Basta cun cúter ben afiado para cortalo de acordo coa forma e as medidas desexadas. E, ademais, permite numerosas creacións coas aplicacións máis funcionais ou ben decorativas, como se detalla a continuación.\nSeparadores de cartón pluma para caixóns\nUn dos usos máis simples do cartón pluma supón a elaboración de separadores para caixóns. Para este fin, son convenientes os ferros de cartón pluma de menor espesor (3 milímetros), máis fáciles de manipular, cortar e ensamblar unhas con outras.\nPara construílos, primeiro hai que cortar tiras de cartón pluma, algunhas das cales deben ocupar todo o longo ou o ancho do caixón. O ancho das tiras corresponderá á profundidade. Logo, haberá que montar a estrutura, de tal forma que quede como unha rede cunhas tiras paralelas e outras perpendiculares. Para iso, hai que cortar a metade do ancho nas zonas de unión e colocar primeiro as tiras paralelas co corte cara arriba e, logo, as perpendiculares co corte cara abaixo. Dese modo, poderanse encastrar e o bordo superior de todas ha de quedar á mesma altura.\nSoportes e marcos para fotos\nOutro emprego moi sinxelo para o fogar é a creación de soportes ou marcos para fotos.\nPara usalo como soporte, só é necesario recortar unha peza de cartón pluma do mesmo tamaño que a foto. Desa maneira, obtense unha base ríxida, sólida e á vez moi lixeira, idónea para colgar fotos de gran tamaño na parede.\nO cartón pluma é moi apropiado para realizar marcos para fotos con deseños infantís\nAdemais, pódense crear marcos con deseños en grao sumo variados. A estrutura básica é recortar unha peza que funcione como soporte para a fotografía (é dicir, que irá detrás da imaxe) e logo outra, cun buraco a través da cal se verá a foto, que funcionará como marco. Neste caso, as posibilidades de decoración para o marco son innumerables: debuxar, pintar, pegar papeis de cores, obxectos, ferros de goma EVA (incluso todo o marco podería ser de goma EVA e só a base de cartón pluma), recortar o cartón pluma con distintas formas, etc.\nEstes recursos son moi valiosos sobre todo para os nenos, a quen lles encanta ver as súas fotos ou as doutras persoas rodeadas por marcos con formas de animais ou de obxectos como televisores, nubes, estrelas, etc.\nCartón pluma para outros adornos\nAdemais de marcos para fotos, a cantidade de adornos que se poden crear con cartón pluma é enorme. Un exemplo é o da base para un tren de xoguete, como se observa na foto que ilustra este artigo. Tamén corazóns estampados coa técnica do transfer, tal como explica o blogue Alicia entre pinturas, onde as cordas rústicas contribúen co estilo antigo da decoración das pezas.\nOutra posibilidade é a de crear colgantes móbiles, que permiten decorar calquera estancia. Este vídeo mostra como confeccionar dous modelos distintos, aínda que cun pouco de creatividade estes exemplos poden redundar en moitas outras variantes. A facilidade para pintar e decorar o material, engadida á sinxeleza para perforalo e que, ao ser tan lixeiro, pódese colgar con calquera fío, fan do cartón pluma un material óptimo para as manualidades.\nE máis aínda: o seu baixo prezo permite practicar bastante sen saírse de orzamento, ata lograr os resultados desexados. Sobre todo cando se afrontan traballos algo máis difíciles, como os bonecos móbiles de varias pezas, cuxa elaboración se explica neste vídeo e que poden facer as delicias dos máis pequenos.\nadornos caixón cartón fotos-gl juguetes-gl manualidades-gl marcos-gl pluma-gl separadores


O calvario de denunciar unha situación de acoso na Xunta de Galiza - Xornal Galicia\n01 Febrero 2021 3473 votos - Registrate para votar\nA CIG Autonómica denuncia que Protocolo de intervención do acoso laboral na Xunta non funciona e esixe dar resposta as persoas solicitantes para que se poidan defender noutras vías.\nA Xunta abandona as vítimas e non resposta as solicitudes de intervención ante o acoso laboral, peticións que leva ata dous anos de atraso.\nAnte a súa propia inutilidade e inoperancia co Protocolo de intervención contra o acoso e outras discriminacións laborais, o que fai a Xunta é aumentar os prazos de un a seis meses. Así que, si un mes “xa era moito” para moitas compañeiras e compañeiros que están a sufrir esta situación, decidiron agora atrasar a seis o prazo para intervir e resolver as peticións de axuda que cheguen ao Comité de Intervención.\nAdemais o feito de que “exista o Protocolo” pero non funcione, provoca un bucle de indefensión intolerable. A vía de denuncia e resolución dunha situación de acoso laboral é a prioritaria no caso de denuncia por acoso laboral, sobre a denuncia na inspección de traballo ou o xulgado. Así que, a resposta moitas veces de inspección de traballo é que ten acudir “ao protocolo contra o acoso”.\nAnte isto a CIG Autonómica denunciamos a parálise e esiximos á Secretaria Xeral Técnica a reactivación do protocolo e a convocatoria do comité de intervención. Ademais solicitamos que resposte ás persoas solicitantes, ás que manteñen parado o seu expediente, para que se poidan defender no seu caso por outra vía (fiscalía, inspección de traballo ou no xulgado).\nEn definitiva, á Xunta é cómplice do acoso e dos acosadores e acosadoras, promovendo un sistema torto no que o Protocolo para a prevención, a detección, a actuación e a resolución de situacións de acoso laboral e outras discriminacións no traballo na Administración da Comunidade Autónoma de Galiza é a ferramenta para perpetuar a situación, e en definitiva aumentar o conflito e reforzar ao acosador/a.\nUnha mostra máis da actuación da Xunta é a propaganda que fornecen no seu web, cargada de declaracións de boas intencións que non coinciden, na práctica, coa teoría que venden: non teñen intención real de loitar e erradicar esas situacións dramáticas, dantescas e mesmo traumáticas que moitos traballadores e traballadoras da Xunta sofren todas as xornadas laborais, de xeito que para eles/elas, vir a traballar acaba sendo un calvario.\nAnte a solicitude da intervención por unha situación de acoso ou discriminación, a Xunta de Galiza nin resposta se chegou, nin acorda medidas cautelares, nin reúnen ao comité de intervención, nin separa preventivamente á persoa acosadora... e ao fin aumenta o conflito no lugar de traballo, abuso, sometemento, terror, acoso, depresión, baixa.. Estas son palabras que soan nestas situacións.\nPode ser o xefe ou xefa, o compañeiro ou compañeira, quen che faga a vida imposible. O caso é que cando se decide a actuar normalmente xa hai un longo percorrido de insultos, menosprezos, ou accións máis maquiavélicas e ben elaboradas por auténticos/as psicópatas, con derivas a baixas longas, intervencións sanitarias por estrés, depresión ou cadros similares. Chegan cun importante esnaquizamento que mesmo bate na súa vida familiar.\nEn vista do nulo funcionamento do Protocolo, haberá quen xa nin se atreva a presentar os papeliños por rexistro, non vaia ser peor o remedio que a enfermidade. As persoas responsábeis da Secretaría Xeral Técnica da Vicepresidencia primeira e da Subdirección Xeral de Coordinación de Servizos Transversais, poden durmir tranquilas ante esta responsabilidade?\nÉ penoso que nestes tempos que corren sigamos coma naquelas administracións decimonónicas onde había que agocharse ao paso de señor secretario e saudalo cun “muy buenos días tenga usted don Julián, cafelito talvéz?”\nLucas Martinon se va de segundón de Mar Sánchez Sierra tras especializarse en las alcantarillas de las adjudicaciones creando una agencia para "recibir el pastel", Xornal Galicia desvela el entramado a pesar de más amenazas de querellas.\nExclusiva. Feijóo, solo aparece vinculado a lo que rechaza la sociedad, la CORRUPCIÓN, sus mentiras, FAKEN NEWS, ellos y ellas, sus principios y sus cataduras morales con la sociedad.


Albergue O Cruceiro de Caldas de Reis - Vivecamino\nAlbergue inaugurado en abril do 2013, situado a 250 metros do Camiño Portugués. As súas 38 prazas están distribuidas en habitaciones de 2, 4 y 6 prazas, cada unha delas con baño privado. O prezo varía en función da habitación e do periodo do ano. Os seus donos teñen tamén un hotel con máis prazas, que abre todo o ano.\nO albergue O Cruceiro conta cun total de 38 prazas onde pasar a noite distribuídas en Camas, Prazas en liteiras. Durante os meses máis invernais podes resgardarte do frío nas súas habitacións, as cales dispoñen de calefacción. Lamentablemente non podes atopar aire acondicionado nelas. Non é necesario que leves o teu saco de durmir.\nEste albergue de Caldas de Reis dispón entre os seus servizos de Cociña, Comedor, Bar, Restaurante, Enchufes, Computadores con internet, Botiquín, Tendedero.\nNon establece ningunha hora de silencio. Ao finalizar a túa estancia debes abandonar o albergue antes das 11.00 horas.\nRúa Xoan Fuentes Echevarría, 46, 36650 Caldas de Reis, Pontevedra, España\nFechas aperturaSemana Santa - Octubre


Xa coñecemos os nomes dos 40 creadores emerxentes que participarán no #EAN9 | Cidade da Cultura\nInicio » Xa coñecemos os nomes dos 40 creadores emerxentes que participarán no #EAN9\nXa coñecemos os nomes dos 40 creadores emerxentes que participarán no #EAN9\nA Cidade da Cultura deu a coñecer hoxe os nomes dos 40 creadores e creadoras emerxentes que foron seleccionados para participar no seu IX Encontro de Artistas Novos #EAN9. Nesta residencia artística no Gaiás –que terá lugar entre o 25 e o 29 de agosto– poderán dar a coñecer o seu proxecto creativo, así como intercambiar experiencias profesionais con outros artistas emerxentes e consolidados, comisarios ou prensa especializada.\nO xurado do #EAN9, dirixido por Rafael Doctor, destacou a elevada calidade e variedade dos proxectos presentados nesta novena edición. A selección final de participantes –a metade dos cales proceden de Galicia– pode consultarse xa no web cidadedacultura.gal. Tal e como se indica nas bases, as persoas candidatas deberán confirmar a súa praza antes do 25 de xullo.\nO programa do IX Encontro de Artistas Novos Cidade da Cultura incluirá o xa clásico ‘Foro Aberto’, no que os e as corenta participantes realizarán unha presentación pública centrada no seu traballo e proxecto creativo persoal, servindo de plataforma e escaparate das súas creacións.\nAdemais terán a oportunidade de entrar en contacto con outras traxectorias e procesos de produción artística a través dunha serie de conferencias impartidas por artistas de recoñecido prestixio.\nTitorías con 'art followers'\nOs participantes convivirán tamén con Javier Díaz-Guardiola, Eduardo Valiña e Semíramis González, no papel de observadores ou art followers. Tres nomes de recoñecida traxectoria que, desde o seu traballo no eido curatorial ou do xornalismo cultural apoian os novos creadores e seguen de preto as novas tendencias da arte emerxente.\nCo obxectivo de que este intercambio artístico se produza en todas as súas vertentes, o #EAN9 inclúe tamén visitas a centros de arte como o Centro Galego de Arte Contemporánea (CGAC), a Fundación Granell ou o MARCO.\nNova intervención artística nas Hejduk\nO programa complétase coa posibilidade de que un ou varios dos participantes sexan elixidos para realizar unha intervención artística nas Torres Hejduk do complexo. Con esta iniciativa, o Gaiás busca apostar polo talento emerxente, cedéndolle un espazo expositivo non convencional para que poidan darlle renda solta á súa creatividade.\nO IX Encontro de Artistas Novos finalizará precisamente coa inauguración da intervención artística gañadora da anterior edición: Stay Here, do sevillano Alejandro Ginés. Trátase dunha peza escultórica, a modo de torre coroada por unha cadeira pregada, que converte as edificacións ideadas por John Hejduk nunha especie de enxeñosa matrioska que convida á participación dos e das espectadoras. Á hora de elixir este proxecto, o xurado valorou a presenza do cinético e o cotián para suxerir novas olladas e evocacións por parte do autor.


IX EDICIÓN DO CONCURSO DE MICRORRELATOS “25 de novembro: Día internacional para a eliminación da violencia contra as mulleres” – Ratos de rochoteca\nIX EDICIÓN DO CONCURSO DE MICRORRELATOS\n1.- Establécense dúas categorías para os participantes.\n1ª.- Menores de 18 anos.\n2ª.- De 18 anos en diante.\n2.- A temática dos microrrelatos deberá axustarse ao lema proposto.\n3.- Os traballos presentaranse en tamaño A4, cunha extensión máxima de medio folio, preferiblemente en Times New Roman tamaño 12, en lingua galega según a normativa vixente .\n4.- Todos os traballos que se presenten serán inéditos e non presentados en anteriores concursos.\n5.- Os criterios de valoración para elixir os microrrelatos premiados serán o contido e tratamento do tema, orixinalidade, expresión e presentación en xeral.\n6.- Os orixinais presentados quedarán en poder do CIM do Concello de Burela, que se reserva o dereito da súa publicación, exposición, doazón… ou calquera outro tratamento posterior, sempre sen ánimo de lucro.\n7.- Dos microrrelatos presentados, un xurado composto por persoas do mundo da cultura e das letras, do Concello e do CIM decidirá cales son as dúas persoas gañadoras. Os premios consistirán en :\n– 75€, na categoría de menores de 18 anos.\n– 150€, na categoría de maiores de 18 anos.\n8.- Os microrrelatos, asinados cun pseudónimo, deberán entregarse antes do día 20 de novembro no CIM do Concello de Burela, R/ Eijo Garay, 20. Deberán ir nun sobre ao que se adxuntará outro pechado no que figurarán os datos da persoa autora do micorrelato.\n9.- Os premios daranse a coñecer no acto público que para comemorar o Día Internacional Contra a Violencia de Xénero terá lugar o mércores, 25 de novembro, no Auditorio da Casa da Cultura. Os gañadores deberán de estar presentes no acto de entrega dos premios.\n10.- A participación neste concurso supón a aceptación de todas as súas bases.\nMuller e Igualdade.\nArtigo anteriorV CONCURSO DE LEMAS. “25 de novembro: Día internacional para a eliminación da violencia contra as mulleres”\nSeguinte artigo24 de outubro. Día da Biblioteca


Invístense 85.000 euros en mellorar o complexo das piscinas públicas de Rábade - Noticias de Galicia\nInvístense 85.000 euros en mellorar o complexo das piscinas públicas de Rábade\nO Presidente da Deputación, José Ramón Gómez Besteiro, e o Alcalde do Concello de Rábade, Francisco Xosé Fernández Montes, visitaron este martes diferentes actuacións de mellora de dotacións públicas levadas a cabo neste municipio grazas a unha achega económica da Deputación por valor de 85.000 euros. Este investimento fará posible que se acondicionen instalacións deportivas de uso público, en concreto as piscinas descubertas do Concello, nas que se levará a cabo o remate dos vestiarios, as duchas exteriores e o sistema de rego do céspede na zona.\nGómez Besteiro destacou que “é vital que a Deputación ofreza este tipo de colaboracións aos Concellos, xa que este tipo de actuacións supoñen corrixir as desigualdades entre as cidades e o rural, garantindo o desenvolvemento económico, demográfico e social de toda a provincia”.\nEsta non é a única actuación que a Deputación acometerá no Concello. De feito, recentemente a Xunta de Goberno aprobou o convenio de colaboración co Concello para equipar a casa consistorial cunha caldeira de biomasa para o sistema de calefacción, mediante unha achega económica de 36.000 euros, cofinanciada nun 80% pola Unión Europea, a través do programa Lug02. Con esta actuación, “o Concello poderá aforrar un 40% ao ano na factura de calefacción da casa consistorial, ademais de evitar a emisión anual de 11,5 toneladas de CO2 á atmosfera”, destacou Gómez Besteiro.\nAdemais do aforro económico que supón para as arcas municipais, o Presidente subliñou que “estes proxectos pretenden servir de modelo co obxectivo de concienciar aos veciños das vantaxes económicas e da importancia medioambiental de incorporar enerxías renovables nas súas vivendas, empresas ou explotacións agrogandeiras”.\nEste convenio con Rábade súmase ao plan de aforro enerxético que a Deputación desenvolve en 37 Concellos, aos que lles fixo unha auditoría e agora dota, tamén sen custe para o Concello, de materiais de baixo consumo para reducir o gasto en luz. A media de aforro supera os 3.300 euros ao ano na factura.\nO Presidente tamén supervisou as actuacións levadas a cabo con cargo ao Plan de Obras e Servizos dos anos 2013 e 2014, e coas que a Deputación mellorou outras instalacións municipais e infraestruturas do Concello de Rábade. Así, grazas a unha achega total de máis de 21.000 euros, con cargo ao POS destas dúas anualidades, foi posible acondicionar as instalacións do campo da feira, e a pavimentación e dotación de servizos na rúa Coronel Andrade, actuacións que se executaron en dúas fases.\nHai que destacar que, no 2013, e logo de que o Goberno central tentara eliminar o POS, suprimindo a achega estatal por primeira vez na historia da democracia, o organismo provincial adoptou en acordo plenario –malia abstención do PP-, un incremento orzamentario de 400.000 euros, ata chegar ós 2,1 millóns, e poder así manter un Plan fundamental para reforzar as prestacións nos Concellos, combater o paro e loitar contra o despoboamento do rural lugués.\n2 de decembro de 2014 | 18:34\t• Sen comentarios


EFE 17 abril 2021 19:58 h.\nrestricciones Hostelería coronavirus covid-19\nAlfonso Rueda comproba o cumprimento das medidas anticovid na hostalería. EFE\nPediu "moita prudencia" e "sentidiño" ao recordar que o virus continúa presente\nO vicepresidente primeiro da Xunta, Alfonso Rueda, mostrou este sábado o seu desexo de que "oxalá que en pouco tempo" pódese ampliar o horario de funcionamento de toda a hostalería en xeral, como ocorreu agora cos restaurantes, que poden dar ceas ata as once. Nun acto en Ourense, preguntado polos xornalistas, contou que a do venres, primeira xornada na que se permitía, foi unha noite "normal", pero seguramente hoxe haxa "máis animación" pois se trata dun lecer impracticable desde hai meses por mor da pandemia da covid-19.\nÉ un "paso importante", subliñou Rueda, nun día no que se coñeceu, segundo os datos facilitados pola Consellería de Sanidade, que son 194 os novos contaxios habidos en vinte e catro horas, tras superar os dous centenares no último reconto e durante esa mesma franxa completa.\n"Moita prudencia" e "sentidiño", reivindicou Rueda, ao recordar que o virus segue aí e que a idea é mantelo baixo control, á vez que se apura coa vacinación, e obter cifras "que nos permitan seguir avanzando". Apuntou ademais que todas as medidas adoptadas foron tratadas coas asociacións de hostaleiros.\nA Xunta confía "oxalá" en que se amplíe en breve o horario de toda...


Oferta Educativa – Colexio Plurilingüe "La Inmaculada" Ponteareas\nColexio Plurilingüe "La Inmaculada" Ponteareas > Oferta Educativa\nO noso colexio abarca toda a escolarización obrigatoria dende o tres anos ata os dezaseis. Pertencemos á rede de centros plurilingües polo que os alumno reciben clase de castelán, galego e inglés dende educación infantil.\nO centro participa en numerosos proxectos dende o coidado do medio ambiente, o fomento do deporte, proxectos que garant4en a excelencia educativa, proxectos cooperativos coas familias e outras institucións, proxectos de novas tecnoloxías, proxectos de innovación educativa así coma de formación do alumnado e profesorado no estranxeiro.\nDende o 3 ata os 5 anos, os nenos adquiren os coñecementos de forma lúdica en castelá, galego e inglés.\nOs alumnos reciben as materias curriculares e a plástica en inglés (Arts and Crafts) e un taller de conversación en inglés cunha auxiliar nativa.\nOs alumnos reciben clases en catro idiomas, clases de música e novas tecnoloxías.\nAquí podedes consultar o calendario escolar deste curso coas festividades, vacacións e días non lectivos.\nAccede aquí os diferentes blogs do centro.\nDescarga o calendario escolar completo


Entregado o VI Premio Aresa Júnior de Desenvolvemento Rural\nOs estudantes do proxecto “Crea o teu anuncio publicitario”, participantes no VII Campus de Verán XuvenCiencia de Lugo, foron distinguidos hoxe polo grupo Aresa entre un total de 26 candidaturas.\nEsta tarde tivo lugar na Facultade de Veterinaria de Lugo, no transcurso da clausura da edición de 2019 do XuvenCiencia, a entrega do Premio Aresa Júnior de Desenvolvemento Rural que concede por sexto ano consecutivo o grupo Aresa.\nA convocatoria xuntou uns 150 participantes, rapazas e rapaces de toda Galicia estudantes de 4.º da ESO e de BAC, que do 1 ao 5 de xullo, dentro do programa de actividades deste Campus Científico de Verán, levaron a cabo diversos proxectos científicos baixo a dirección de profesores da Universidade de Santiago de Compostela.\nO fallo dos membros do xurado converteu en gañadores do VI Premio Aresa Júnior a David Naya (Lugo), Sergio Dacal (Santiago), Cristina Baliñas (Teo), Carmela Varela (Narón), Carla Fra (Burela) e Pedro Liste (Santiago).\nO premio, consistente nun diploma honorífico e nun regalo, foilles entregado en man por Carlota López, adxunta á presidencia de Aresa.


III. Outras disposicións do DOG nº 66 do 04/04/2019 - Xunta de Galicia\nInicio\t> Consulta e busca no DOG\t> Diario Nº 66\t> III. Outras disposicións\nNº 66 Xoves, 4 de abril de 2019\nRESOLUCIÓN do 27 de marzo de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Aventúrate con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930B).\nEXTRACTO da Resolución do 27 de marzo de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Aventúrate con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930B).\nRESOLUCIÓN do 20 de marzo de 2019, da Dirección Xeral de Mobilidade, pola que se convoca a realización das probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.\nORDE do 26 de marzo de 2019 pola que se establecen as datas de elección dos membros das xuntas provinciais e da Xunta Autonómica de Directores e Directoras de Centros de Ensino non Universitario.\nRESOLUCIÓN do 22 de marzo de 2019 pola que se ordena a publicación do convenio de adhesión á Axencia de Protección da Legalidade Urbanística do Concello de Ribadeo.\nCORRECCIÓN DE ERROS. Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).